बिपी कोइरालाको ‘प्रत्येक नेपालीको १५ वर्ष भित्रमा मेरो जस्तै एउटा घर होस्, जग्गा होस्, गाई होस्, बच्चाबच्ची पढ्न स्कूल होस्, औषधिमूलो गर्न सकियोस्’ भन्ने भनाईले मलाई राजनीतिमा दृढतापूर्वक यात्रा अगाडि बढाउन सघायो । मेरो राजनीति कृष्णप्रसाद भट्टराईको छत्रछाँयामा हुर्कियो । त्यतिबेला राजनीति भनेकै त्यागको पर्याय थियो । किसुनजीको नाम लिएपछि सादगी र सदाचारको लम्बेतान् कहानी भन्नै पर्दैन ।
